kardosdrur/scandi-wiki huggingface dataset:
Schweizisk chokolade

Schweizisk chokolade er chokolade, der er produceret i Schweiz. Selvom kakaobønner og andre ingredienser som sukker kommer fra andre lande en Schweiz, så skal selve produktionen af chokoladen foregå i Schweiz. Landets chokolade har et ry for at være af høj kvalitet, og der findes mange internationale chokolademærker fra Schweiz.

Schweiz er særlig kendt for sin mælkechokolade. I 1875 udviklede den schweiziske chokolademager Daniel Peter den første mælkechokolade ved brug af kondenseret mælk, der var blevet opfundet af Henri Nestlé, der var Peters nabo Vevey.

Referencer 

Chokolade
Mad fra Schweiz
Skolen på Grundtvigsvej

Skolen på Grundtvigsvej (forkortet "S.P.G.") er en folkeskole på Grundtvigsvej i Frederiksberg Kommune. Grundlagt i 2011 af Dorthe Junge under navnet "Frederiksberg ny Skole".

Opbygning 
Skolen på Grundtvigsvej er en projekt baseret skole.

Skolen er bygget op af 4 grene (kaldet "Galakser"): Mælkevejen, Seyfert, Andromeda, og Virgo. Eleverne bliver delt op i de fire galakser, som bestemmer hvem de går i "parralelklasse" med indtil 5. klasse.

Hver Galakse delt op efter alder. 0-2. klasse er "grønne", 3-5. klasse er "blå", 6-7. klasse er "gul", og 8-9. klasse er "rød". Man er altså blandet på kryds og tværs af alder, og kan gå i klasse med nogen som er op til 3 år ældre eller yngre end én selv.

I hver Galakse er der 3-4 "hjemmegrupper" (svarende til A, B og C i traditionelle folkeskoler). Dette er skolens "Klasser". Dette system ændres dog fra 5. klasse til et mere traditionelt system, hvor man kun arbejder med jævnaldrene.

5 gange om året (hver 8. uge ca.) dannes der nye projekthold hvor der blandes på tværs af hjemmegrupper.

Fra gul til rød (6-9) er man ikke blandet på årgange men er i sin egen der yderligere er opdelt i 3-4 hjemmegrupper og hold.

Frederiksberg ny Skole 
Dorthe Junge stiftede skolen i januar 2011 på Lollandsvej 40.

Den 31 Juli 2016 skiftede skolen navn til Skolen på Grundtvigsvej og flyttede til Grundtvigsvej 11.

Referencer

Folkeskoler i Frederiksberg Kommune
Mustvee vald

Mustvee landkommune () er en landkommune () i det østlige Estland.

Mustvee landkommune ligger i amtet Jõgevamaa. Hovedbyen er byen Mustvee. Kommunen har et areal på og et befolkningstal på  indbyggere.

Referencer

Eksterne henvisninger 

 

Kommuner i Estland
Willis Reed

Willis Reed Jr. (født 25. juni 1942, død 21. marts 2023) var en amerikansk professionel basketballspiller, og senere basketballtræner, som spillede 10 sæsoner i NBA, alle med New York Knicks. Han blev kåret som ligaens Most Valuable Player i 1970 og var en All-Star syv gange.

Spillerkarriere

New York Knicks 
Reed blev draftet af New York Knicks med det 8. valg i 1964 NBA draften. Reed viste sig hurtigt til at være en god spiller, og scorede i gennemsnit 19,5 point per kamp i sin debutsæson. Reed blev derpå kåret som Rookie of the Year for 1964-65 sæsonen. Han blev også valgt til sin første All-Star kamp, og begynde her stime 7 sæsoner i streg som All-Star.

Reed scorede i 1966-67 sæsonen for første gang 20+ point per kamp, og dette ville begynde en stime på fem sæsoner, hvor Reed  scorede 20+ point per kamp over sæsonen.

Knicks havde deres hidtil bedste sæson i 1969-70, da holdet satte klubrekord med 60 sejre i en sæson. Reed blev herpå kåret som 1970 Most Valuable Player. Knicks kom i slutspillet, hvor de marcherede til finalen. Her mødte de Los Angeles Lakers, og efter en intens 7-kampsserie vandt Knicks deres første NBA-mesterskab.

Reed begyndte dog at døje meget med skader over de næste sæsoner og spillede kun 11 kampe i hele 1971-72 sæsonen. Reed var dog rimelig frisk i 1972-73 sæsonen, og spillede her en vigtig rolle i at Knicks igen kom i NBA finalen, hvor de atter møde Lakers. Knicks vandt igen, denne gang i kun fem kampe.

Reed spillede kun 19 kampe i 1973-74 sæsonen, hvorefter han som resultat af skaderne besluttede sig for at indstille karrieren i en alder af kun 31 år.

Eftermæle 
Reeds trøje med nummer 19 er blevet pensioneret af New York Knicks i 1976, som den første spiller, der fik nummeret pensioneret. Han blev optaget i Naismith Memorial Basketball Hall of Fame i 1982.

Trænerkarriere

New York Knicks 
Reed begyndte sin trænerkarriere med Knicks, hvor han overtog som træner i løbet af 1977-78 sæsonen. Han blev dog fyret i starten af 1978-79 sæsonen efter en dårlig start på sæsonen.

Creighton University 
Reed blev i 1981 træner for basketballholdet ved Creighton University, et universitet i Omaha, Nebraska. Han trænede holdet frem til 1985.

Assistenttræner 
Reed var herefter assistenttræner for først Atlanta Hawks mellem 1985-87 og derefter Sacramento Kings mellem 1987-88.

New Jersey Nets 
Reed blev i 1988 træner for New Jersey Nets og blev i 1989 holdets cheftræner. Han havde forskellige roller indenfor Nets organisationen over de næste 15 år og var en stor del af, at Nets gik fra at være blandt de værste hold i ligaen, til at komme i NBA finalen to gange i 2002 og 2003; dog uden at vinde finalen.

Knicks og Hornets 
Reed arbejdede herefter kortvarigt for Knicks i et år og derefter tre år hos New Orleans Hornets, før han i 2007 indstillede trænerkarrieren.

Privat 
Reed døde den 21. marts 2023 som resultat af hjerteproblemer i en alder af 80.

Referencer

Eksterne henvisninger 

Personer fra Louisiana
Basketballspillere fra USA
Basketballspillere fra New York Knicks
Medlemmer af Naismith Memorial Basketball Hall of Fame
Christen Eriksen

Christen Eriksen (født 8. april 1808 i Ajstrup Sogn ved Aalborg, død 18. marts 1872) var en dansk møller, gårdejer og politiker.

C. Eriksen var søn søn af husmand Erik Christensen. Han tjente på herregården Gammel Vraa i syv år fra 1819, og var derefter i lære som møller på Gammel Mølle ved Aalborg. Han forpagtede en mølle omkring et år før han købte Røde Vandmølle ved Nibe som han havde i 10 år. Han drev Tingbæk Vandmølle i Gårslev Sogn fra 1841 til 1851. Han flyttede i 1851 til gården Erstedgård i Aarestrup Sogn som han havde købt i 1837 og siden gjorde større med tilkøb. I 1866 solgte han gården til sin søn og blev boende på aftægt til sin død. Eriksen var sogneforstander i Gårslev Sogn fra 1842 til 1847.

Han var medlem af Den Grundlovgivende Rigsforsamling valgt i Aalborg Amts 4. distrikt (Brorstrup). Han stillede op både folketings- og landtingsvalgene i 1849 uden at blive valgt.

Referencer 

Medlemmer af Den Grundlovgivende Rigsforsamling
Kogechokolade

Kogechokolade, nogle gange også overtrækschokolade, er chokolade der bliver fremstillet med henblik på at blive anvendt i bagværk eller søde madvarer. Mørk chokolade, mælkechokolade og hvid chokolade bliver alle produceret og markedsført som kogechokolade. Kogechokolade er normalt billigere end normal chokolade til direkte spisning, med undtagelse af økologisk chokolade.

Referencer 

Chokolade
Severin Hastrup

Severin Hastrup (født 24. januar 1813 på Lundergård i Jetsmark Sogn nordvest for Aalborg, død 25. maj 1882) var en dansk proprietær og politiker.

Hastrup var søn af proprietær Mads Hastrup. Han blev student fra Aalborg Katedralskole i 1831 og blev cand.jur. i 1836 hvorefter han arbejdede som jurist i Aalborg. Han erhvervede gården Bøgsted ved Hjørring i 1839. Han bortforpagtere Bøgsted i 1853 og solgte den i 1855 da han var flyttet til København. Hastrup var medlem af sogneforstanderskabet 1842-1853 og dets formand en del af tiden, og medlem af Hjørring Amtsråd 1842-1853.

Han var medlem af Den Grundlovgivende Rigsforsamling valgt i Hjørring Amts 1. distrikt (Frederikshavn).

Referencer 

Medlemmer af Den Grundlovgivende Rigsforsamling
Rimlig rar rimlig rå

Rimlig rar rimlig rå er et kompilationsalbum med musik af danske hiphop- og alternativ rock-bands, der blev udgivet i 1996 af DR's Børneradio.

Spor

Eksterne henvisninger 
Rimlig rar rimlig rå på Discogs

Album fra Danmark
Opsamlingsalbum fra 1996
Lovejoy

Lovejoy er et indie-rockband bestående af Wilbur Soot, Ash Kabosu, Joe Goldsmith og Mark Boardman. Bandet blev oprettet af Wilbur som er hoved vokalist og da han kendte Joe fra hans tidligere bands sluttede de sig til han, Ash mødte han på en smash burger, hvor han spurgte om han ville tilslutte sig bandet, hvor han sagde ja. Joe som hoved guitarist og Ash som bassist. Da bandet manglede en trommeslager hyrede de Mark fra Fiverr og de virkede godt sammen så han sluttede sig også til bandet.

Bandet debuterede med ep'en 'Are You Alright?' den 8. maj 2021. De udgav deres første album 'Pebble Brain' den 14. oktober 2021.

Musikgrupper
Hans Theilmann

Hans Peter Theilmann (født 26. juli 1793 i Løgstør, død 24. november 1854 på Sæbygårds mølle) var en dansk godsforvalter og politiker.

Theilmann var af søn snedker J. Theilmann. Han blev skriver hos byfogeden i Thisted i 1808 og var senere besætningsmedlem på et kaperskib hvor han tjente nok til at til tage dansk juridisk eksamen i 1816. Herefter arbejdede han som fuldmægtig på amtskontoret i Thisted. Theilmann blev godsforvalter på Voergaard i 1819, og godsforvalter på Sæbygård og fæster af Sæbygårds mølle i 1821. Han boede på møllen til sin død i 1854.

Theilmann var medlem af Den Grundlovgivende Rigsforsamling valgt i Hjørring Amts 2. distrikt (Sæby).

Han blev udnævnt til kammerråd i 1833.

Referencer 

Medlemmer af Den Grundlovgivende Rigsforsamling
Kammerråder fra Danmark
Kapere fra Danmark
Dave Cowens

David William Cowens (født d. 25. oktober 1948) er en amerikansk tidligere professionel basketballspiller, og senere basketballtræner, som spillede 11 sæsoner i NBA. Han blev kåret som ligaens Most Valuable Player i 1973.

Spillerkarriere

Boston Celtics 
Cowens blev draftet af Boston Celtics med det 4. valg i 1970 NBA draften. Cowens imponerede i sin debutsæson, blev kåret som delt Rookie of the Year sammen med Geoff Petrie.

Cowens blev i sin anden sæson valgt til sin første All-Star kamp. 1972-73 sæsonen, Cowens tredje i ligaen, ville dog blive hans bedste. For første gang i hans karriere scorede han 20+ point per kamp, og ledte Celtics til at være det bedste hold i ligaen. Cowens blev kåret som ligaens Most Valuable Player for sæsonen.

Cowens ledte sæsonen efter Celtics til finalen, hvor de mødte Milwaukee Bucks. En tæt 7-kamps serie var til følge, med takke være en stor kamp fra Cowens i den 7. og sidste kamp, så vandt Celtics hermed deres 12. mesterskab. Celtics vendte i 1975-76 sæsonen tilbage i NBA finalen, hvor de mødte Phoenix Suns. Celtics vandt overbevisende her, og Cowens vandt sit andet mesterskab.

Cowens valgte overraskende nok efter 1976 mesterskabet af at stoppe med at spille i en alder af kun 28 år, hvilke mange mener var som resultat af hans gode ven Paul Silas havde forladt Celtics. Cowens pensionering varede dog ikke længe, og efter 30 kampe i 1976-77 sæsonen vendte han tilbage. Han kunne dog aldrig opnå de samme statistiker han havde før hans pause.

Efter træner Satch Sanders var blevet fyret i begyndelsen af 1977-78 sæsonen, blev Cowens gjort til spillede træner for Celtics, dog var dette ingen succes, og Celtics sluttede blandt de værste hold i ligaen, og Cowens vendte tilbage til at være bare spiller efter sæsonen.

Cowens gik på pension efter 1979-80 sæsonen.

Milwaukee Bucks 
Cowens vendte tilbage fra sin pension for 1982-83 sæsonen som del af Milwaukee Bucks holdet, efter at hans gode kammerat og den daværende Bucks træner Don Nelson havde bedt om hans hjælp. Efter sæsonen gik han på pension for trejde gang som spiller, som ville blive hans sidste.

Trænerkarriere 
Cowens trænerkarriere begyndte som spillede træner for Celtics i 1977-78 sæsonen. Hans karriere som fuldtidstræner begyndte med Bay State Bombardiers, et hold spillede i Continental Basketball Association i 1984.

Efter en pause fra basketball, vendte han tilbage til NBA som assistenttræner for San Antonio Spurs mellem 1994-96. Han fik sit første job som fuldtidstræner med Charlotte Hornets i 1996, og holdte rollen frem til 1999.

Han vendte tilbage som træner i 2005, da han blev træner for Chicago Sky i Women's National Basketball Association. Han var sidst assistenttræner for Detroit Pistons mellem 2006 og 2009.

Referencer

Eksterne henvisninger 

Personer fra Kentucky
Basketballspillere fra USA
Basketballspillere fra Boston Celtics
Basketballspillere fra Milwaukee Bucks
Hans Rasmussen (Den Grundlovgivende Rigsforsamling)

Hans Rasmussen (født 27. november 1779 i Egense i Vålse Sogn på Falster, død 10. februar 1858) var en dansk gårdejer og politiker.

Rasmussen var søn af gårdfæster Rasmus Clausen. Han lærte landbrug af sin far og overtog farens gård i 1799, og blev også ejer af den. Han ledede arbejdet med inddæmning af op mod 2.000 tønder land ved Kippinge og Vålse Vig på Nordvestfalster i 1841.

Hans Rasmussen var sognefoged og lægdsmand i Vålse Sogn. Han var medlem af Den Grundlovgivende Rigsforsamling valgt i Maribo Amts 6. distrikt (Stubbekøbing). Han fik med 900 stemmer et af de højeste stemmetal ved valgene til rigsforsamlingen.

Han blev dannebrogsmand i 1837.

Referencer

Eksterne henvisninger 
 
 

Medlemmer af Den Grundlovgivende Rigsforsamling
Dannebrogsmænd
Anna Haak

Anna Haak (født 19 september 1996) er en svensk volleyballspiller, der spiller for Sveriges volleyballlandshold og det franske hold ASPTT Mulhouse. Anna er søster til Isabelle Haak, der også spiller volleyball på eliteniveau.

Kilder

Eksterne henvisninger 

Volleyballspillere fra Sverige
Alexandra Lazić

Alexandra Lazić (født 24 september 1994) er en svensk volleyballspiller, der spiller for Sveriges volleyballlandshold og det polske hold Radomka SA. Hun har været professionel siden 2012 og spillet i flere forskellige europæiske lande. Alexandra er tvillingesøster til Rebecka Lazić, der også spiller volleyball på eliteniveau.

Kilder

Eksterne henvisninger 

Volleyballspillere fra Sverige
Krasnohorivka

Krasnohorivka (, }) er en by i Donetsk oblast (provins) i Ukraine.
Byen har en befolkning på omkring 14.917 (2021) (16.714 i 2001).

Historie 
Byen blev grundlagt i første halvdel af det 19. århundrede af indvandrere fra de ukrainske landsbyer i Poltava guvernementet og Kharkov guvernementet.

Fra midten af april 2014 indtog pro-russiske separatister flere byer i Donetsk Oblast; herunder Krasnohorivka. Den 1. august 2014 havde ukrainske styrker sikret byen fra prorussiske separatister. Byen kom derefter til at ligge tæt på frontlinjen med den separatistkontrollerede by Donetsk.

Kilder og henvisninger

Byer i Donetsk oblast
Ciutadella de Menorca

Ciutadella de Menorca er en by på øen Menorca i øgruppen De Baleariske Øer i Middelhavet. Byen har et areal på og et befolkningstal på  indbyggere.

Referencer

Eksterne henvisninger 

Byer på de Baleariske Øer
Menorca
Frederik Hasselbalch

Johan Nicolai Frederik Hasselbalch (født 23. november 1810 på Vestrupgård vest for Brønderslev, død 11. januar 1880) var en dansk proprietær og politiker.

Familie 
Hasselbalch var søn af proprietær Batholomæus Hasselbalch og Charlotte Amalie Thorlund på Vestrupgård.

Han blev gift med Larsine Sigvardine (kaldet Sine) Hoff (1812-1878) i 1834. De fik tre børn: Bartholomæus Hasselbalch (1834-1925), Siegvald Hasselbalch (1835-1867) og Frederikke Hasselbalch, gift v. Blaunfeldt (1836-1912).

Uddannelse og arbejde 
Hasselbalch fik hjemmeundervisning. Efter sin konfirmation blev han skriver på amtskontoret i Hjørring i 1827 under amtmand Graah samtidig med at han forberedte sig til dansk juridisk eksamen. Han kom til København i september 1829 og tog juridisk eksamen med førstekarakter 4. november 1830. Herefter var Hasselbalch godsforvalter på Lundergård ved Aalborg fra 1830 til 1839. Han forpagtede også herregården Oksholm på Øland fra maj 1834 til maj 1842. Han købte godset Aalegaard ved Fjerritslev i august 1842. Aalegaard brændte i 1844 men blev genbygget. Den var bortforpagtet fra 1849 til 1852 hvor Hasselbalch boede i København. Han solgte Aalegaard til sin ældste søn Bartholomæus i 1857. Han have en mindre gård i Brøndbyvester 1859-1865 og boede på Frederiksbjerg fra 1867.

Politisk karriere 
Hasselbalch var sogneforstander i Skræm Sogn omkring 1845-1849 og sogneforstander i Brøndbyvester Sogn mens boede der. Han var medlem af Frederiksberg kommunalbestyrelse 1878-1879.

Han var medlem af Den Grundlovgivende Rigsforsamling valgt i Hjørring Amts 6. distrikt (Halvrimmen). Han var medlem af Folketinget valgt i Thisted Amts 4. valgkreds (Nykøbing Mors-kredsen) fra 1. december 1854 til 14. juni 1858, og i Thisted Amts 1. valgkreds (Bjergetkredsen) fra 14. juni 1861 til 7. juni 1864 og fra 4. juni 1866 til 12. oktober 1866. Han stillede også op til flere folketings- og landstingsvalg uden at blive valgt.

Han blev valgt til Rigsrådets Folketing i Bjergetkredsen i både 1864 og 1865.

Referencer 

Medlemmer af Den Grundlovgivende Rigsforsamling
Folketingsmedlemmer i 1850'erne
Folketingsmedlemmer i 1860'erne
Medlemmer af Rigsrådets Folketing
Medlemmer af Frederiksberg Kommunalbestyrelse
Björkö distrikt

Björkö distrikt er et folkebogføringsdistrikt i Vetlanda kommun. Distriktet ligger i Småland og i Jönköpings län. 

Distriktet ligger i nordvestlige del af kommunen.

Tidligere inddelinger 
Björkö distrikt bygger dels på Björkö sogn (Björkö socken), der blev oprettet i Middelalderen, og dels på Björkö Menighed (Björkö församling), der stadig eksisterer, og som nu som en del af Vetlanda Pastorat.

Folkebogføringsdistrikter i Jönköpings län
Ulrik Christian Frederik Aagaard

Ulrik Christian Frederik Aagaard (født 6. juni 1790 i Kolding, død 25. oktober 1864) var en dansk amtsforvalter og politiker.

Aagaard var søn af proprietær Johannes Aagaard på herregården Laage ved Vejle. Han blev exam.jur. i i 1814 og derefter ansat som amtsstuefuldmægtig i Vejle. Han blev amtsforvalter i Ebeltoft i 1824, forflyttet til Thisted i 1841 og til Nyborg i 1849. Aagaard var medlem af borgerrepræsentantskabet i Ebeltoft 1838-1841 og borgerrepræsentantskabet i Thisted 1847-1849.

Aagaard var stænderdeputeret ved Nørrejyllands Stænderforsamling ved alle samlingerne i Viborg fra 1836 til 1848. Han var medlem af Den Grundlovgivende Rigsforsamling valgt i Thisted Amts 1. distrikt (Bjerget). Han var kandidat til landstingsvalget 1849 uden at blive valgt, men stillede derefter ikke op igen.

Han blev udnævnt til kammerråd i 1832 og justitsråd i 1847, og han blev ridder af Dannebrog i 1848 og dannebrogsmand i 1862.

Referencer 

Stænderdeputerede fra Nørrejylland
Medlemmer af Den Grundlovgivende Rigsforsamling
Justitsråder fra Danmark
Riddere af Dannebrog
Mattias Nordkvist

Karl Mattias Nordkvist (født 31. januar 1978 i Stigtomta) er en svensk musiker, skuespiller og instruktør.

Referencer

Eksterne henvisninger 
 

Skuespillere fra Sverige
Afshin Firouzi

Afshin Firouzi (født 22. september 1980) er en dansk-iransk skuespiller, producer og specialkonsulent. Han kom til Danmark i 1983 efter at have flygtet med sin familie fra Iran.

Udvalgt filmografi 
 Underverden (2017)Doktor
 Hacker (2019)Patriot
 Krudttønden (2020) - MR
 Dag & nat (2022) - Milad

Referencer

Eksterne henvisninger 
 

Skuespillere fra Danmark
Borup (Kattrup Sogn)

Den forsvundne by Borup i Kattrup sogn, Horsens kommune.

Store Borupgård og Lille Borupgård. 

1593 og 1608.

I Kattrup sogn lå der forhen en by ved navn Borup. En gård i Borup var i 1593 fæstet til ridefoged i Skanderborg len Niels Grøn, som i 1608 med sin hustru fik livbrev på gården. 

1638.

I 1638 var en gård i Borup fæstet til jomfru Sidsel Gjordsdatter Galt. 

1696.

I 1696 lå der 3 gårde her (a´11½ tønder hartkorn) under Skanderborg rytterdistrikt.

1771 og 1798.

I 1771 stillede Lars Bang sin gård i Borup (9 tønder land hartkorn) til auktion og de blev vistnok købt af købmand i Horsens Jens Overbye (d. 1798), som sammenlagde den med gården Vester Stenderup samlet størrelse (10½ tønder hartkorn), hvilket i 1776 blev godkendt af kongen. Således opstod Store Borupgård i året 1776. 

1800, 1801, 1816 og 1841.

Fra Overbyes svigersøn Jens J. Engerslev  købte Chr. Fr. Juel den ca. 1800 og fik i 1801 tilladelse til at fraskille 4 parceller. I 1816 solgte han den med gods (i alt 33 tønder hartkorn) m.m. for 25.00 rigsdaler til forpagter Mikkel Roedsted (d. 1838), hvis søn N. Chr. Roedsted (d. 1862) i 1841 lagde en gård i Eldrup (5½ tønder hartkorn) ind under den.

1849 og 1852.

I 1852 solgte N. Chr. Roedsted gården til cand. Jur. C.L. Monberg, der i 1849 havde købt                  Lille Borupgård for 20.000 rigsdaler og C. L. Monberg sammenlagde de 2 gårde til Store Hovedgård, og dermed var Lille Borupgård endegyldigt nedlagt og blev derfor revet ned.

1867.

C.L. Monberg (d. 1882) solgte i 1856 Store Hovedgård for 105.000 rigsdaler til ex. Jur. John Lange, som i 1867 afhænde gården (40½ tønder hartkorn) med besætning for 160.000 rigsdaler til den senere ejer af grevskabet Wedellsborg, grev B. Wedell.’

1896.

I 1896 solgte B. Wedell Store Hovedgård for 325.000 kroner til forpagter S. P. Pedersen, der afhændede den med besætning for 522.000 kroner til J. Munkedal.

1922.

J. Munkedal solgte i 1922 Store Hovedgård for 525.000 kroner til N. R. Møller (forhenværende gårdejer til Petersminde ved Odder).

1869.

Store Hovedgårds hovedbygning er et stokværk med høj kælder. Den er opført i 1869. Chr. Fr. Jueled haven har der ligget stendiger, og der er flere steder fundet grundsten til bygninger hidrørende fra den forsvundne by Borup.

Lokaliteter i Horsens Kommune
Khrestivka

Khrestivka eller Kirovskoye (, )  er en By af regional betydning, i   de jure Donetsk oblast, Ukraine,  de facto'' Folkerepublikken Donetsk. 
Byen har en befolkning på omkring 27,441 (2021).

Historie 
Den 14. april 2014 indtog pro-russiske aktivister Khrestivka rådhus og erklærede, at byen var en del af den separatistiske Folkerepublikken Donetsk. Siden da er byen forblevet under DPR's kontrol.

Den 12. maj 2016 omdøbte Ukrainske myndigheder (in absentia) byen til "Khrestivka'" på grund af de  Ukrainske afkommuniseringslove. Under DPR forbliver bynavnet Kirovskoje.

Demografi
Efter folketællingen  2001 fordeler etnicitet og sprog sig således:

Etnicitet

 Ukrainere: 54,2%
 Russere: 41,6%
 Hviderussere: 1,4%
 Azerbaijanere: 0,5%
 Tatarer: 0,4%

Language
Russisk: 82,39%
Ukrainsk: 16,90%
Hviderussisk: 0,15%
Armensk: 0,05%

Kilder og henvisninger

Byer i Donetsk oblast
Nara-præfekturet

er et præfektur i Japan.

Præfekturet ligger i regionen Kansai på den vestlige del af Japans hovedø Honshū. Det har et areal på og et befolkningstal på  indbyggere. Hovedbyen er byen Nara.

Referencer

Eksterne henvisninger 

 

Japans præfekturer
Public Opinion

Public Opinion er en amerikansk stumfilm fra 1916 af Frank Reicher.

Medvirkende 
 Blanche Sweet som Hazel Gray.
 Earle Foxe som Dr. Henry Morgan.
 Edythe Chapman som Mrs. Carson Morgan.
 Tom Forman som Phillip Carson.
 Elliott Dexter som Gordon Graham.

Referencer

Eksterne henvisninger 

 

Stumfilm fra USA
Amerikanske film fra 1916
Dramafilm fra USA
Pudd'nhead Wilson

Pudd'nhead Wilson er en amerikansk stumfilm fra 1916 af Frank Reicher.

Medvirkende 
 Theodore Roberts som Wilson.
 Alan Hale som Tom Driscoll.
 Thomas Meighan som Chambers.
 Florence Dagmar som Rowena Cooper.
 Jane Wolfe som Roxy.

Referencer

Eksterne henvisninger 

 

Stumfilm fra USA
Amerikanske film fra 1916
Dramafilm fra USA
Puppets

Puppets er en amerikansk stumfilm fra 1916 af Tod Browning.

Medvirkende 
 DeWolf Hopper Sr. som Pantaloon.
 Jack Brammall som Harlequin
 Robert Lawler.
 Pauline Starke som Columbine
 Kate Toncray.

Referencer

Eksterne henvisninger 

 

Stumfilm fra USA
Amerikanske film fra 1916
Dramafilm fra USA
Den ideale Model

Den ideale Model er en amerikansk stumfilm fra 1916 af Rae Berger.

Medvirkende 
 Audrey Munson som Virtue.
 Nigel De Brulier som Thorton Darcy.
 Alfred Hollingsworth som Claude Lamarque.
 William A. Carroll som Luston Black.
 Eugenie Forde som Judith Lure.

Referencer

Eksterne henvisninger 

 

Stumfilm fra USA
Amerikanske film fra 1916
Dramafilm fra USA
The Purple Lady

The Purple Lady er en amerikansk stumfilm fra 1916 af George A. Lessey.

Medvirkende 
 Irene Howley som Fifi Melotte
 Alan Hale som Louis Petelier
 Howard Truesdale som Mr. Severn
 George Pauncefort som Rogers
 Guido Colucci som Jules Bergere

Referencer

Eksterne henvisninger 

 

Stumfilm fra USA
Amerikanske film fra 1916
Komediefilm fra USA